Константин Величков
III. В църква

chitanka.info

И аз съм син злочест на своя век,

и мен душа ми мъчи дух безверни

и кръста кат незначущи белег

отминавам аз, когато ми се мерне.

Надникна ли обаче в някой храм

и видя старци, баби с косми бели

ил майки, що утеха търсят там

за свойте може би деца умрели,

то трогнат взирам се в Христовий лик

и сещам колко туй место е свето:

в гърдите ми възлиза тъжен вик

и нямо там проклинам аз в сърцето

онез, които с своя ум велик

откриха ни, че празно е небето.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.